**„KAIP TAPTI SAULĖTU ŽMOGUM?“ *Vydūnas***

**Programos vadovai:** D. Samienė, V. Janavičienė, L. Stankevičienė

**Trumpa programos anotacija:** Mokiniai susipažins su Vydūno filosofija bei vertybėmis, rinks informaciją, dirbs grupėse ir kurdami plakatus kūrybiškai atskleis, kaip Vydūno idėjas ir požiūrį į pasaulį galėtume pritaikyti gerindami mūsų gimnazijos narių bendravimo ir elgesio kultūrą. Sukurtus plakatus teatralizuotai pristatys mokyklos bendruomenei.

**Numatomas rezultatas:** Susipažins su Vydūno mintimis ir požiūriu į žmogų ir jas pritaikys, kurdami plakatą: „Kaip Vydūno gimnazijai tapti saulėtų žmonių bendruomene?“

**Numatomos programos veiklų įgyvendinimo išlaidos, suma asmeniui: (**edukaciniai užsiėmimai, važiavimas miesto transportu ir kt.): 5 – 6 eurai.

**„PAMARIO AUKSO BEIEŠKANT“**

**Programos vadovai:** A. Naujokienė, E. Gaučiūtė, A. Anužienė

**Trumpa programos anotacija:** *„Pirmą kartą gintaras paminėtas X a. pr. Kr. asirų dantiraštyje. Vėliau jis aprašomas Biblijoje, apsakomas Homero „Odisėjoje“. Gintaras minimas romėnų istoriko Tacito veikale „Germania“, kur pirmą kartą aprašyti ir aisčiai. <...> Gintarą savo buityje baltų gentys naudojo dar 2000 – 1800 m. pr. Kr. Jis buvo skirtas ne tik papuošalų, bet ir įrankių gamybai, naudotas medicinoje, tikėta jo gydomosiomis galiomis. Gintaro smilkalai buvo skirti nuo nelaimių apsaugoti vaikus, jaunavedžius ir kareivius.“* Tai tik keli faktai iš istorinių šaltinių apie lietuviškuoju auksu vadinamąjį gintarą. Šią programą pasirinkę mokiniai dar sužinos (ir net praktiškai išbandys), kokiais įrankiais baltų gentys apdirbdavo gintarą, aiškinsis, kaip jis atsirado Baltijos jūroje ir kaip šiandien yra „gaudomas“, tyrinės gintaro spalvas ir atspalvius, bandys atskirti nuo kitų, pajūryje randamų akmenų. Ir, žinoma, sužinos ir išsiaiškins, kas yra „Gintaro kelias“. Rekomenduojame naujai įgytas žinias ir patirtį fiksuoti vaizdo medžiagoje.

**Numatomas rezultatas:** Mokiniai, susiskirstę grupelėmis, edukacijų metu labiausiai patikusius faktus, žinias, įvykius, nutikimus filmuos, fotografuos. Vėliau kurs 2-3 minučių siužetus, t.y. dokumentinius filmukus, reklamas, žinių laidas (arba pasirinks kitą, patinkančią formą) apie gintarą ir pristatys mokyklos bendruomenei.

**Numatomos programos veiklų įgyvendinimo išlaidos, suma asmeniui: (**edukaciniai užsiėmimai, važiavimas miesto transportu ir kt.)

**„KURŠIAI - BALTŲ VIKINGAI“**

**Programos vadovai:** L. Galkauskienė, I. Toliušienė, M. Petrovienė

**Trumpa programos anotacija:**

Projekto metu aplankysime kuršių piliakalnius (Kukuliškių, Kartenos), pavaikščiosim kuršių takais, gaudysim gintarą kaip kuršiai, edukacijoje Karklėje, prie jūros. Prisimatuosime kuršių ginklus ir papuošalus, kepsim senoviniu būdu duonelę ir ragausim edukacijos - ekskursijos į Mosėdį metu. Paieškosim dabartinėje Klaipėdoje kuršių palikimo, sužinosim jų likimą (ekskursija ir edukacija Klaipėdoje). Kursime laiškus.

**Numatomas rezultatas**: mokiniai plačiau, artimiau pažins kuršių gyvenimo būdą, įgis naujų žinių iš įvairių šaltinių.

**Numatomos programos veiklų įgyvendinimo išlaidos, suma asmeniui:** (edukaciniai užsiėmimai, važiavimas miesto transportu ir kt.)

Išlaidos edukacijoms, išvykoms asmeniui – 25.00 eurai.

**„MAŽOSIOS LIETUVOS SIMBOLIKA“**

**Programos vadovai:** V. Šamrina, K. Bartusevičius, J. Smirnova

**Trumpa programos anotacija:** programa skirta susipažinimui su Mažosios Lietuvos istorija ir tradicijomis. Programos vykdymo metu apsilankysime trijose edukacijose, kurios skirtos pažinti Mažosios Lietuvos istoriją skirtingais istoriniais laikotarpiais. Po kiekvienos edukacijos pasidalinsime refleksija, kurios metu sukaupsime simbolių, reprezentuojančių Mažosios Lietuvos regioną, banką. Naudojant rastą informaciją sukursime Mažosios Lietuvos herbą ir jo pasą.

**Numatomas rezultatas:** sukurtas Mažosios Lietuvos Herbas ir jo pasas.

**Numatomos programos veiklų įgyvendinimo išlaidos, suma asmeniui: 4 Eurai.**

**KLAIPĖDOS KRAŠTO ISTORIJA. ŽAIDIMAI**

*Mes visuomet tokie esame, kokiais mes patys būti norime ir būti pasistengiame (Vydūnas)*

5-6 klasių mokiniams

**Programos vadovai:** L. Kyguolytė, T. Semionova,. A. Čiuželienė

**Trumpa programos anotacija:**  veiklos paskirtis – pažinti Klaipėdos krašto istoriją, žaidimus. Keliaujant  pažintiniais takais, aplankant botanikos sodą,  dalyvaujant interaktyvioje edukacijoje Mažosios Lietuvos istorijos muziejuje ir susipažįstant  su e[dukacine programa "Tradiciniai Klaipėdos krašto liaudies žaidimai ir pramogo](https://kulturospasas.emokykla.lt/renginiai/renginys/1687)s”, mokiniai sužinos apie botanikos sodo istoriją ir per pažintinę veiklą išmoks žaisti įvairius tradicinius krašto žaidimus,  mokysis vertinti gamtos teikiamas galimybes sveikatos stiprinimui. Susitiks su edukatoriumi Jonu Kavaliausku. Išbandys Klaipėdos krašto tradicinius žaidimus, įvertins savo fizines galimybes, kūrybiškumą, gilins savo istorijos žinias. Patyriminės veiklos apibendrinimas, veiklų pristatymas.

**Numatomas rezultatas:** įgytos žinios, patirtis apie krašto istoriją, žaidimus, pramogas ir jų svarba žmogaus sveikatai. Išbandys tradicinius židimus ir palygins su šiuolaikiniais. Kūrybinis  veiklų pristatymas.

**Išlaidos 1 asmeniui:**  -    edukacijoms apie  10 Eur;

* transporto išlaidos atvykimui ir išvykimui į edukacijos, užsiėmimų vietas (miesto visuomeniniu transportu).